Ved taktekking med åpen flamme
brukes det en gassbrenner.
Den kaster lange flammer
og kan lett starte brann
i brennbart materiale i nærheten,
eller lede varme videre
gjennom hulrom og gjennomføringer.
Dette er spesielt farlig i eldre bygninger
hvor isolasjonen ofte består av
trespon, avispapir eller annet materiale
som lett tar fyr.
Metall med stor evne til å lede varme
kan også starte brann på helt andre steder
enn på selve taket.
Derfor er det lurt å ha med verktøy
som du kan bryte opp planker og fliser med,
siden det kan være vanskelig å komme til.
Taktekking med åpen flamme er
også regulert i sikkerhetsforskriften:
Det er forbud mot åpen flamme
på oppforede eller luftede tretak.
På kompakte tak er åpen flamme tillatt
hvis brennbar isolasjon er beskyttet med
minst 30 mm ubrennbar isolasjon.
Det må være en sikkerhetsavstand på 60 cm
til parapet, gesims, gjennomføringer og sluk
hvis disse består av brennbare materialer.
Varmluft er mye mer brannsikkert
enn åpen flamme.
Her er den varme gassen og luften
skjermet i et kammer.
Den største faren med sånt utstyr
er at det produserer mye karbondioksid
som fortrenger oksygen.
Når du er ferdig og slår av utstyret
strømmer oksygen tilbake igjen,
og da kan oppvarmet materiale i området ta fyr.
Taktekking kan også gjøres med varm asfalt.
Da brukes gassfyrte asfaltgryter til å
varme opp asfalten til rundt 200 grader.
Og her er det selve asfaltgryta som
utgjør den største faren.
Det kan overkoke,
som betyr at asfalten tar fyr.
Eller varm asfalt kan sprute ut av gryten.
Ved bruk av asfaltgryte gjelder disse reglene:
Asfaltgryten må plasseres på ubrennbart
og plant underlag,
for eksempel et kar,
som kan romme minst halvparten
av innholdet i gryten og som er
minst 30 cm bredere på alle kanter.
Gryten må alltid plasseres
slik at den gjør minst mulig skade
hvis det koker over eller den velter.
Gryta skal alltid være under oppsyn.
Brennbart materiale i nærheten må fjernes.
Gryter på bakken må plasseres minst
15 meter fra brennbart materiale.
Gryten skal plasseres minst 5 meter
fra bygninger i ubrennbart materiale
Gassflasker må plasseres
minst 5 meter fra gryta.
Brann i en asfaltgryte
må aldri slokkes med vann.
Kommer vann i kontakt
med brennende asfalt,
kan asfalten bli kastet ut av gryta
med voldsom kraft.